Гериханов Ихвана шен Конституцин Суьдан Председателан декхарш кхочуш дира Масхадов Аслан урхаллехь волуш а, республикехь шариӀатан урхалла юкъадаккхалц. Массарна а бевзаш болу, Соьлжа-ГӀалин майданехь нах гулбина тоьпаш тохаран хиламал тӀаьхьа, суьдан керла декъашхой чӀагӀбеш НРИ Парламентца хилла дар-дацар  бахьнехь, Гериханов Ихван гӀара а волуш балхара дӀавелира, иза дан гӀодира дукхах болчу Парламентан декъашхоша, цара хаийтира шайн цатешам буйла Конституцин Суьдан Председателан, иштта конституцин дуьхьал болу некъ хаьржина волу.